Met nog reën wat in die vooruitsig gestel word, is dit duidelik dat die Soutpansberg vanjaar ‘n besonderse reënvalseisoen gaan beleef. Net waar jy kyk is die damme vol, loop die riviere en bars Moeder Natuur uit haar nate van dankbaarheid. Selfs die normaalweg dorre savanna-veld agter die Soutpansberg is vanjaar lowergroen. Maar is die baie reën van die afgelope paar weke regtig so buitengewoon vir die Soutpansberg?
Te oordeel aan die aantal slange wat deesdae in Louis Trichardt rondseil, sou dit baie wys wees om liefs te kyk waar jy trap.